10. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. 758/20/95/1874 της 10/30 Νοεμ.  1995 (ΦΕΚ Β΄ 987) Επέκταση του Δικαιώματος Νοσηλείας στο ΝΝΑ με την Προϋπόθεση ύπαρξης κενών θέσεων. Έχοντας υπόψη: α. Τις διατάξεις του άρθρ. 55 του Ν.Δ. 721/70 «Περί Οικονομικής Μερίμνης και Λογιστικού των ΕΔ». β. Την με αριθ. Γ 5815/19.12.93 κοινή απόφαση του Πρωθυπουργού και Υπουργού Εθνικής Άμυνας «Περί αναθέσεως αρμοδιοτήτων ΥΕΘΑ στους ΥΦΕΘΑ» (ΦΕΚ 914 β/21.12.93). γ. Το Ν.Δ. 176/74 «Περί διαχειρίσεως των εκ νοσηλείων ιδιωτών εσόδων του Ναυτικού Νοσοκομείου Αθηνών» (ΦΕΚ 346 Α/1974), αποφασίζουμε: Άρθρ.1.-Επεκτείνεται το δικαίωμα νοσηλείας στο Ναυτικό Νοσοκομείο Αθηνών στους αδελφούς και αδελφές των εν ενεργεία και εν αποστρατεία Αξιωματικών και Υπαξιωματικών του Πολεμικού Ναυτικού και Λιμενικού Σώματος. Άρθρ.2.-Η δαπάνη νοσηλείας των νοσηλευομένων, σύμφωνα με την παρούσα απόφαση θα βαρύνει: α. ους ασφαλιστικούς φορείς, για όσους είναι ασφαλισμένοι. β. Το Δημόσιο για όσους είναι ανασφάλιστοι και ταυτόχρονα άποροι και γ. Τους ίδιους τους νοσηλευόμενους εφ΄ όσον είναι ανασφάλιστοι, όχι όμως και άποροι. 2.Σαν τιμολόγιο προσδιορισμού της δαπάνης ορίζεται το ισχύον εκάστοτε από το ΥΥΠΚΑ. 3.Τα έσοδα από τη νοσηλεία των παραπάνω θα κατατίθενται στο Μετοχικό Ταμείο Ναυτικού, υπέρ Ναυτικών Νοσοκομείων. Άρθ.3.-Η απόφαση ισχύει από τη δημοσίευσή της στην Εφημερίδα της Κυβερνήσεως. Άρθρ.4.-Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 118(γ) Σελ. 118,01 Τεύχος 1378 Σελ. 11 Νοσοκομεία Π.Ν. 37.Β.ο.8-10

[Source: greek_legal_code_raptarchis | Tokens: 1413]